UNIQ:กำไรแจ่มแถม Backlog เพียบชู Laggard กลุ่มซื้อเป้าหมาย 21.8 บ.
UNIQ คาดการณ์กำไรสุทธิ ไตรมาส 2/59 สดใสเป็น 203 ล้านบาท เพิ่มก้าวกระโดด 30% เทียบช่วงเดียวกันของปีก่อนและ 22% เทียยบไตรมาสก่อนหน้าแนะนำ ซื้อ คาดว่าอัตราการเติบโตกำไรหลักปีนี้และปีหน้าดีเป็น 25% และ 15% ตามลำดับ หากประเมินด้วย Forward P/E ปี 60 ที่ 23 เท่า จะได้ราคาพื้นฐานที่ 21.80 บาท ราคาปิดมีส่วนเพิ่มได้อีก 20% ถือว่าน่าสนใจ
3 ส.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (3 ส.ค.) บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ คาดการณ์กำไรสุทธิไตรมาส 2/59 สดใส รายได้เป็น 2.4 พันล้านบาท เติบโต 13% เทียบช่วงเดียวกันของปีก่อนอัตรากำไรขั้นต้นเพิ่มขึ้นเป็น 20% เทียบกับ เทียบช่วงเดียวกันของปีก่อนที่ 19.5% ด้านสัดส่วนค่าใช้จ่ายขาย-บริหารเทียบกับรายได้ลดต่ำลงเป็น 6.4% เทียบกับ เทียบช่วงเดียวกันของปีก่อนที่ 6.9% เพราะบริหารค่าใช้จ่ายได้มีประสิทธิภาพมากยิ่งขึ้น
สำหรับกำไรสุทธิในรอบครึ่งแรกปีนี้คาดว่าเป็น 369 ล้านบาท โต 19% เทียบช่วงเดียวกันของปีก่อนและเป็นสัดส่วน 43% เทียบกับประมาณการทั้งปี 59 ก็แสดงว่าผลการดำเนินงานในช่วงครึ่งหลังปี 59 จะดีกว่าครึ่งแรกปี 59 เนื่องจากรายได้จากการก่อสร้างนั้นมากกว่า
ต้นปีถึงปัจจุบันยังไม่ได้งานเมกะโปรเจ็กต์ ที่แจ้งตลาดหลักทรัพย์มี 2 งาน เจ้าของงานคือ กรมทางหลวง ได้แก่ 1) งานถนนสายบ้านบางน้ำเปรี้ยว ปราจีนบุรี ฉะเชิงเทรา มูลค่า 2.1 พันล้านบาท และ 2) ถนนต่อเชื่อมถนนราชพฤกษ์-ถนนกาญจนาภิเษก 4 สัญญา ในนามกิจการร่วมค้า ยูเอ ซึ่งเป็นงานเฉพาะส่วน UNIQ อยู่ 3.0 พันล้านบาท จึงอาจเป็นสาเหตุที่กดดันต่อราคาหุ้นอยู่ แม้ในอดีตที่ผ่านมา เคยได้รับงานรถไฟฟ้าหลายสาย คือ สายสีน้ำเงิน สายสีแดง และสายสีเขียว-เหนือ เป็นต้น จนอาจกล่าวได้ว่าผู้รับเหมาก่อสร้างรายใหญ่ของไทยมี 4 บริษัทคือ ITD, CK, STEC และ UNIQ ถือเป็น TOP 4 ที่มีคุณสมบัติเพียงพอที่จะได้รับงานขนาดใหญ่ที่จะเกิดขึ้นในอนาคตจำนวนมาก
เมกะโปรเจ็กต์ในช่วงครึ่งหลังปีนี้และปีหน้าจะออกมาจำนวนมาก นอกจากในช่วงครึ่งหลังปีนี้มีประมูลรถไฟฟ้า 3 สายคือ ชมพู เหลือง และส้ม มูลค่ารวมประมาณ 1.8 แสนล้านบาทแล้ว
คาด UNIQ จะเน้นรถไฟฟ้าสายสีส้ม ศูนย์วัฒนธรรมฯ-มีนบุรี ซึ่งมีถึง 6 สัญญา มูลค่ารวม 76.6 พันล้านบาท แม้จะมีผู้ซื้อซองประมูลถึง 20 ราย และงานนี้จะมีการเวนคืนมาก ผ่านอาคารสูง สะพาน และถนน หลายแห่ง จึงคาดว่าบางจุดจะมีการสร้างอุโมงค์ลงใต้ดินจำนวนมาก
ข้อดีของ UNIQ คือ Backlog และความสามารถทำกำไร ปัจจุบันมีงานก่อสร้างในมือ (Backlog) 28 พันล้านบาท ซึ่งสามารถรับประกันรายได้ปี 59 ได้ครบ 100% แล้ว
แนะนำ ซื้อ คาดว่าอัตราการเติบโตกำไรหลักปีนี้และปีหน้าโตดี 25% และ 15% ตามลำดับ เทียบกับช่วงเดียวกันของปีก่อนหากประเมินด้วย Forward P/E ปี 60 ที่ 23 เท่า จะได้ราคาพื้นฐานที่ 21.80 บาท ราคาปิดมีส่วนเพิ่มได้อีก 20% ถือว่าน่าสนใจ ฐานะการเงินอยู่ในเกณฑ์ดีมีการใช้เงินกู้ไม่มาก อัตราส่วนหนี้สินสุทธิต่อทุนไตรมาส1/59 เป็น 0.7 เท่า คาดการณ์อัตราผลตอบแทนปันผลอยู่ในเกณฑ์น่าพอใจปีนี้และปีหน้าเป็น 1.8% และ 2.1% ตามลำดับ ด้านอัตราผลตอบแทนส่วนผู้ถือหุ้นเฉลี่ย (ROAE) สิ้นปี 59 เป็น 13.2%